45-46 साल का मेरा राजनीतिक कॅरिअर है। अलग से मुझे सक्रिय होने की जरूरत नहीं है। इस स्तर पर पार्टी जब भी चाहेगी मैं उसके लिए काम करने को तैयार हूं। पार्टी समय-समय पर मेरा इस्तेमाल भी करती रहती है। चुनाव नजदीक आ रहे हैं, पार्टी सभी अनुभवी नेताओं का इस्तेमाल करेगी। जहां तक लोकसभा चुनाव की बात है तो मुझे नहीं लड़ना है। मेरी राज्य सभा सदस्यता 2022 तक है। ऐसे में चुनाव लड़ने का सवाल ही नहीं है। अगर पार्टी मुझे बड़ी जिम्मेदारी देती है, तो मैं एक बार फिर से सक्रिय राजनीति में आ सकता हूं, वैसे, ये फैसला पार्टी को करना है। जहां तक भाजपा से कुछ मिलने की बात है तो मेरे योगदान को देखते हुए मुझे पार्टी ने बहुत कुछ दिया है, जिसके लिए मैं उसका आभारी भी हूं।